b'\n_START_ARTICLE_\nSiOL\n_START_PARAGRAPH_\nSiOL (Slovenija Online) je ponudnik internetnih storitev v Sloveniji od junija leta 1996 dalje, najprej kot poslovna enota Telekoma Slovenije, od leta 1999 dalje kot samostojno podjetje v 100% lasti Telekoma Slovenije, ki je bilo leta 2007 ukinjeno in vse njeno premo\xc5\xbeenje s kadrom vred znova integriralo v mati\xc4\x8dno dru\xc5\xbebo, medtem ko je ime SiOL je ostala blagovna znamka na trgu. SIOL je leta 2001 kot prvi v Sloveniji ponudil \xc5\xa1irokopasovni dostop do interneta prek priklju\xc4\x8dkov ADSL - to tehnologijo je sicer zagotavljal Telekom Slovenije kot lastnik telefonskega omre\xc5\xbeja.\n_START_SECTION_\nSiOL Internet\n_START_PARAGRAPH_\nSiOL omogo\xc4\x8da klicni, ADSL, VDSL in opti\xc4\x8dni internet._NEWLINE__NEWLINE_Na ADSL tehnologiji ponujajo hitrosti med 1 M / 256 kbit/s in 10 M / 768 kbit/s, odvisno od ohranjenosti parice._NEWLINE__NEWLINE_Na VDSL tehnologiji ponujajo hitrosti med 1M/1M in 10M/10M._NEWLINE__NEWLINE_Na opti\xc4\x8dni tehnologiji omogo\xc4\x8dajo hitrosti med 20M/20M in 100M/100M\n_START_SECTION_\nSiOL TV\n_START_PARAGRAPH_\nProgramska shema SiOL TV vklju\xc4\x8duje do 156 programov (Programski paket Mega z dodatki: Eksplozivni, HBO, HD, POP PLUS in PINK)_NEWLINE_Septembra 2010 so predstavili nov TV komunikator (STB) - SiOL BOX.\n_START_SECTION_\nSiOL Telefonija\n_START_PARAGRAPH_\nJe IP telefonija, ki omogo\xc4\x8da brezpla\xc4\x8dne klice med uporabniki SiOL telefonije.\n_START_SECTION_\nVaren dom\n_START_PARAGRAPH_\nStoritev, ki omogo\xc4\x8da nadzorovanje doma na daljavo.'